b'\n_START_ARTICLE_\nJizya\n_START_PARAGRAPH_\nJizya (arabisk: \xd8\xac\xd8\xb2\xd9\x8a\xd8\xa9, "skat") er den kopskat, som alle ikke-muslimer if\xc3\xb8lge sharia-loven skal betale for at bo i et omr\xc3\xa5de, der er under islamisk herred\xc3\xb8mme. Skatten fungerer som beskyttelsespenge, der giver dhimmier ret til at leve under kalifatets beskyttelse. Islams hurtige udbredelse i de dele af Mellem\xc3\xb8sten, som blev erobret af kalifatet, skyldtes efter alt at d\xc3\xb8mme blandt andet opkr\xc3\xa6vningen af jizya, der gjorde j\xc3\xb8der og kristne til andenrangsborgere i det islamiske rige._NEWLINE_Opkr\xc3\xa6vningen af jizya er fastlagt i Koranens sura 9,29: "og blandt dem, der har f\xc3\xa5et Skriften, skal I bek\xc3\xa6mpe dem, der ikke bekender sig til den sande religion, indtil de kuet er rede til at betale skat!"'